RESOLUCIÓN do 8 de novembro de 2007 pola que se convocan unhas xornadas sobre a tutela penal da intimidade.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 16/11/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dunhas xornadas sobre a tutela penal da intimidade, que deberán desenvolverse conforme as seguintes bases:
Obxectivos:
-Estudar o marco xurídico, constitucional e legal, regulador do dereito fundamental á intimidade, que na actualidade pode verse afectado polo uso das novas tecnoloxías con capacidade para invadir a vida íntima das persoas.
-Analizar as dificultades que entraña a compatibilización do dereito á intimidade coas necesidades derivadas do mantemento da seguridade pública.
Destinatarios: membros das forzas e corpos de seguridade, vixilancia aduaneira e outros colectivos interesados.
Inscrición: a inscrición dos participantes será totalmente gratuíta.
Prazas: o número de prazas que se ofertan nestas xornadas é de 80.
Solicitudes:
1. O persoal que desexe participar nestas xornadas deberá cubrir a solicitude que figura na páxina web
http://agasp.xunta.es
, ou enviar cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de novembro, ás 14.00 horas.
3. As instancias deberán enviarse á sede da Academia Galega de Seguridade Pública: avenida da Cultura, s/n, 36680 A Estrada (fax: 986 59 00 28), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario: as xornadas desenvolveranse durante os días 4 e 5 de decembro. O día 4 en xornada de mañá (9.30 a 14.00 horas) e tarde (16.00 a 19.30 horas); e o día 5 só en xornada de mañá (10.00 a 14.00 horas).
Contido:
-Módulo I: aspectos xurídicos relacionados coa protección e tutela da intimidade.
- Módulo II: uso de novas tecnoloxías para garantir a seguridade pública que afectan a protección deste dereito.
- Módulo III: operativa e casuística xudicial e policial.
Relación de admitidos: a relación de admitidos farase pública o día 3 de decembro a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono: 986 59 02 41.
Lugar: as xornadas desenvolveranse na sede da Academia Galega de Seguridade Pública.
Certificado de asistencia: ao remate das xornadas entregaráselles un certificado de asistencia a aquelas persoas que acrediten a súa participación continuada nestas.
Modificacións: a Academia Galega de Seguridade Pública poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 8 de novembro de 2007.
Carlos Suárez-Mira Rodríguez
Director xeral da Academia Galega de Seguridade Pública
Ver referencia pdf "22200D011P030.PDF"
INSTITUTO GALEGO DAS ARTES ESCÉNICAS E MUSICAIS